Tájékoztatás

# a köznevelési intézményekben

# (óvodák, iskolák, kollégiumok)

# nyújtott óvodai és iskolai szociális segítő tevékenységről

Az óvodai és iskolai szociális segítő tevékenység a Budapest Főváros III. kerületének területén működő köznevelési intézményekben biztosított **preventív jellegű gyermekvédelmi szolgáltatás**, amely az óvodások, általános és középiskolások képességeinek, lehetőségeineklegoptimálisabb kibontakozását támogatja szociális kapcsolataik, társadalmi integrációjukjavításával.

A feladatellátás jogszabályi alapját a gyermekek védelméről és a gyámügyi igazgatásról szóló 1997. évi XXXI. törvény, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet nyújtja.

**Az óvodai és iskolai szociális segítő szolgáltatás célja a gyermek veszélyeztetettségének megelőzése érdekében a szociális segítő munka eszközeivel támogatást nyújtani a köznevelési intézménybe járó gyermeknek, a gyermek családjának és a köznevelési intézmény pedagógusainak, az intézményben megjelenő egyéb szakembernek.**

Az óvodai és iskolai szociális segítő **egyéni, csoportos és közösségi szociális munkát végez**, valamint **gyermek- és ifjúságvédelmi feladatokat lát el**. Ennek keretében segíti:

a) a gyermeket a korának megfelelő nevelésbe és oktatásba való beilleszkedéséhez, valamint tanulmányi kötelezettségei teljesítéséhez szükséges kompetenciái fejlesztésében,

b) a gyermeket a tanulmányi előmeneteléhez, későbbi munkavállalásához kapcsolódó lehetőségei kibontakozásában,

c) a gyermek tanulmányi kötelezettségeinek teljesítését akadályozó tényezők észlelését és feltárását,

d) a gyermek családját a gyermek óvodai és iskolai életét érintő kérdésekben, valamint a családot érintő nevelési problémák esetén a gyermeket és a családot a közöttük lévő konfliktus feloldásában,

e) prevenciós eszközök alkalmazásával a gyermek veszélyeztetettségének kiszűrését és

f) a jelzőrendszer működését.

**A köznevelési intézményekben a következő szolgáltatások elérhetőek:**

**Egyéni segítségnyújtás keretében**

- Tanácsadás a szülőknek gyermeknevelési, életviteli nehézségek és ezekkel összefüggő kérdésekben.

* Információnyújtás a szociális és gyermekvédelmi ellátórendszerről, a gyermekneveléssel, családi élettel foglalkozó szervezetekről, szolgáltatásokról, valamint az elérhetőségükről, igénybevételük feltételeiről, az ezekkel összefüggő jogszabályokról, és az ügyintézések menetéről.
* Közvetítés iskola-szülő-gyermek kapcsolatrendszerben történt konfliktus esetén.
* Az Óbudai Családi Tanácsadó és Gyermekvédelmi Központ speciális szolgáltatásaihoz való hozzáférés elősegítése (pl. családsegítés, jogi és pszichológiai tanácsadás, hátralékkezelés, család- és párterápia, munkavállalási tanácsadás, mediáció, korrepetálás, kapcsolattartási ügyelet).
* Pedagógus részére konzultációs lehetőség biztosítása.
* Krízisintervenció azonnali intézkedés szükségessége esetén krízishelyzetben (pl.: családon belüli bántalmazás, súlyos elhanyagolás, lakhatás elvesztése, kilakoltatás, hatósági beavatkozás, ideiglenes hatályú elhelyezés, gyermek felügyelet nélkül maradása).
* Tanulók számára egyéni tanácsadás, a probléma megoldásában való segítségnyújtás.

# Csoportban végzett munka keretein belül

* Pedagógus kérésére gyermekek megfigyelése csoporthelyzetben.
* Csoportban végzett prevenciós tevékenység szervezése.
* Csoport- és klubfoglalkozások szervezése igény szerint.
* Szülőcsoport gyermekek nevelésével kapcsolatos témákban
* Szükség esetén az intézményben dolgozó szakemberek munkájának segítése csoportmunka keretein belül.
* Esetmegbeszélő csoport szervezése.
* Részvétel az intézmény által szervezett rendezvényeken, szülői értekezleteken, fogadóórán, nevelőtestületi értekezleteken.

# Közösségi munka keretein belül

* Az intézmény által szervezett programokban való részvétel.
* Tematikus napok és más közösségi program szervezése és lebonyolítása.
* Együttműködés a köznevelési intézményen belül működő szülői és pedagógus szervezetekkel.

**Az óvodai és iskolai és iskolai szociális segítő gyermek- és ifjúságvédelmi munkája:**

* a gyermekek, tanulók, szülők, pedagógusok részére adekvát szakmai segítségnyújtása, hogy képesek legyenek felismerni és jelezni a gyermekeknél észlelt változások alapján a háttérben rejlő problémákat,
* elsődleges prevenciós programok működtetése,
* a gyermekvédelmi észlelő- és jelzőrendszer hatékony működésének segítése,
* a gyermekek veszélyeztetettségének megelőzésében és megszüntetésében való segítségnyújtás,
* szociálisan hátrányos helyzetű gyermekek helyzetét javító szolgáltatások nyújtása, lehetőségeik mind szélesebb körű kihasználása érdekében.

Budapest, 2021. szeptember 1.

|  |  |  |
| --- | --- | --- |
| Pénzes Zsuzsannaszakmai vezető |  | Szalai-Komka Norbertintézményvezető |